Teades oma lapse energiatüüpi, on võimalik tema iseärasusi paremini mõista ning tema arengut toetada. Õnnelik laps on kontaktis iseendaga ja võib olla just see, kes ta on. Temast saab loov täiskasvanu, kes oskab ennast teostada.
Olen varem juba kirjutanud, kuidas Inimese Disaini süsteemi järgi oma energiatüüpi leida ning miks selle teadmine elus suureks kasuks tuleb. Inimese Disaini süsteemi kokku pannud Ra Uru Hu mainis aga, et tegelikult on ta teinud seda mõeldes lastele, tulevastele lastele. Lapsevanemana soovitakse ju üle kõige, et lapsest kujuneks terve ja õnnelik inimene, kes on võimeline end parimal viisil teostama.